মুজাহিদ বললেন, ‘ট্যাহা নাই, খামু কী? ঘরে নাতিসহ মাইয়া থাহে। উপোষ থাকতে থাকতে আর বালো লাগে না। কেউ সাহায্যও করে না।’ বিজয় দিবস কেমন কাটাচ্ছেন এমন প্রশ্নের জবাবে তিনি বললেন, ‘আমরা তো পাকিস্তান দেখসি, বাংলাদেশও দেখতাসি। দ্যাশ তো স্বাধীন হইসে, রাস্তাঘাট বদলাইসে, বাড়িঘর বদলাইসে। কিছু বড় বড় লোক আরো বড় লোক অইসে। কিন্তু আমাগো কিসু বদলায় নাই। আমরা আগেও গরীব আছিলাম, এখনও গরীব। আমাগো আবার বিজয় দিবস কী?’